**ՀԻՄՆԱՎՈՐՈՒՄ**

**«ՈՐՊԵՍ ՆՎԻՐԱՏՎՈՒԹՅՈՒՆ ԱՆՇԱՐԺ ԳՈՒՅՔ ԸՆԴՈՒՆԵԼՈՒ ԵՎ ԱՆՇԱՐԺ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

2020 թվականի նոյեմբերի 9-ի եռակողմ հայտարարությամբ պայմանավորված անհրաժեշտություն է առաջացել ամրացնել Հայաստանի Հանրապետության հարավ-արևելյան սահմանները, որի նպատակով առանձնացվել են անհրաժեշտ հողամասեր։

 Նախագծի ընդունման անհրաժեշտությունը պայմանավորված է Հայաստանի Հանրապետության հարավ-արևելյան սահմանների պաշտպանության ամրապնդմամբ։ Որոշման նախագծի ընդունմամբ Հայաստանի Հանրապետությունը Գորիս և Տեղ համայնքների կողմից կընդունի համապատասխանաբար՝ 0.15297 հա և 0.6 հա հողամասերը (անշարժ գույք) և պաշտպանական նպատակներով նշված հողամասերն ու պետական սեփականություն հանդիսացող համայնք Գորիս, գյուղ Խնձորեսկ, 37-րդ փողոց 124 հասցեում գտնվող 0.3201 հա հողամասը կամրացվեն ՀՀ ազգային անվտանգության ծառայությանը։

 Առանձնացված հողամասերի տեղադիրքը առաջարկվել է պաշտպանական բնագավառի լիազոր պետական մարմնի կողմից։

Որոշման նախագծի ընդունմամբ պաշտպանական նպատակներով նախանշված գործառույթները կհամապատասխանեցվեն ՀՀ գործող օրենսդրությանը։

ՀՀ կառավարության 2021-2026թթ. ծրագրի 1-ին կետով հաստատվել է «Ազգային անվտանգության մարմինների կայուն համակարգը» ենթաբաժինը, համաձայն որի անհրաժեշտ է իրականացնել սահմանապահ ստորաբաժանումների տեղակայման վայրերի կառուցման և արդիականացման աշխատանքներ:

 «Որպես նվիրատվություն անշարժ գույք ընդունելու և անշարժ գույք ամրացնելու մասին» ՀՀ կառավարության որոշման նախագիծը բխում է ՀՀ կառավարության 2021-2026 թթ. ծրագրի պահանջներից։

 «Որպես նվիրատվություն անշարժ գույք ընդունելու և անշարժ գույք ամրացնելու մասին» ՀՀ կառավարության որոշման նախագծի ընդունումը պետական բյուջեում ծախսերի և եկամուտների ավելացում կամ նվազեցում չի առաջացնում:

 Նախագիծը քննարկվել է Գորիս և Տեղ համայնքների տեղական ինքնակառավարման մարմինների հետ՝ իրենց առաջարկությամբ։

«Որպես նվիրատվություն անշարժ գույք ընդունելու և անշարժ գույք ամրացնելու մասին» ՀՀ կառավարության որոշման նախագծի ընդունումը նոր իրավական ակտեր ընդունելու կամ գործող իրավական ակտերում փոփոխություններ կատարելու անհրաժեշտություն չի առաջացնում:

«Որպես նվիրատվություն անշարժ գույք ընդունելու և անշարժ գույք ամրացնելու մասին» ՀՀ կառավարության որոշման նախագիծը մշակվել է ՀՀ Սյունիքի մարզպետարանի կողմից, շրջանառվել և ամփոփվել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեի կողմից։